૧૦૦મી ટેસ્ટઃ ટીમ ઇન્ડિયાએ પોતાની ૧૦૦મી ટેસ્ટ ઇંગ્લેન્ડ સામે એજબેસ્ટનમાં રમી હતી. ૧૩ જુલાઈ, ૧૯૬૭ના રોજ રમાયેલી એ ટેસ્ટમાં ઈંગ્લેન્ડે ટોસ જીતીને બેટિંગ કરવાનો નિર્ણય કર્યો હતો. ઈંગ્લેન્ડે પહેલી ઇનિંગ્સમાં ૨૯૮ રન બનાવ્યા, જ્યારે ભારતની પહેલી ઇનિંગ્સ ફક્ત ૯૨ રનમાં જ સમેટાઈ ગઈ હતી. બીજી ઇનિંગ્સમાં પણ ઈંગ્લેન્ડે સારી બેટિંગ કરીને ૨૦૩ રન બનાવ્યા. ભારતને જીત માટે ૪૦૯ રનનું લક્ષ્ય મળ્યું, જેનો પીછો કરતાં ભારતીય ટીમનો દાવ ૨૭૭ રનમાં સમેટાઈ ગયો અને પોતાની ૧૦૦મી ટેસ્ટમાં ભારતનો ૧૩૨ રને પરાજય થયો.